Άννα Σπυριδοπούλου

Η Άννα Σπυριδοπούλου (2 Νοεμβρίου 1988, Σέρρες) είναι Ελληνίδα αθλήτρια της καλαθοσφαίρισης. Διαθέτοντας ύψος 184 εκατοστά, αγωνίζεται ως σμολ φόργουορντ και  πάουερ φόργουορντ.[https://www.fiba.basketball/en/players/147520-anna-spyridopoulou Anna Spyridopoulou, στατιστικά στον επίσημο ιστότοπο της FIBA. Από τον Ιούνιο του 2017 έχει υπογράψει από κοινού με την Αγγελική Νικολοπούλου συμβόλαιο με την ομάδα του Ολυμπιακού Πειραιώς, πραγματοποιώντας αμφότερες πολυετή πορεία στην ομάδα.«Μεγάλη τιμή η μεταγραφή στον Ολυμπιακό», άρθρο στον ιστότοπο eBasket.gr, 29 Ιουνίου 2017. Ανακτήθηκε 22 Ιουλίου 2025. Η Σπυριδοπούλου έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας, ενώ από το 2011 καλείται και στην Εθνική Ελλάδας Γυναικών.Άννα Σπυριδοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.

 Σταδιοδρομία 
Η Σπυριδοπούλου έκανε τα πρώτα της βήματα στο άθλημα με την ομάδα του Πανσερραϊκού.Άννα Σπυριδοπούλου , στατιστικά στην επίσημη ιστοσελίδα της Ε.Ο.Κ. Ξεκίνησε την επαγγελματική καριέρα της από την ομάδα του Μεγάλου Αλεξάνδρου, όπου και αγωνίστηκε τη διετία 2006-2008.«Στην Τερψιθέα η Σπυριδοπούλου» , άρθρο στον ιστότοπο SuperBasket.gr, 25 Ιουλίου 2012. Παραμένοντας στη Θεσσαλονίκη, το καλοκαίρι του 2008 έλαβε μεταγραφή στον Άρη. Με την ομάδα αυτή συμμετείχε την περίοδο 2010-11 σε 6 αγώνες του EuroCup, σημειώνοντας 10,8 πόντους ανά παιχνίδι κατά μέσο όρο.Anna Spyridopoulou, προφίλ στην επίσημη ιστοσελίδα της FIBA Europe (EuroCup Women 2011). Την περίοδο 2011-12 φόρεσε τα χρώματα του Πρωτέα Βούλας, ο οποίος αγωνιζόταν στην Α2 Εθνική, τερματίζοντας στην 3η θέση της βαθμολογίας. 

Τον Ιούλιο του 2012 μετακινήθηκε στην Τερψιθέα Γλυφάδας επιστρέφοντας στην Α1 Εθνική. Εξαιτίας της δύσκολης οικονομικής κατάστασης το Δεκέμβριο εξέφρασε την επιθυμία να αποχωρήσει από την ομάδα, κλείνοντας συμβόλαιο στη σουηδική Βίκινγκ Σόλνα (προπονητής του συλλόγου ήταν ο Κώστας Κεραμιδάς).«Έφυγαν για το εξωτερικό Τζόνσον και Σπυριδοπούλου!», άρθρο στον ιστότοπο WePlayBall.gr, 2 Δεκεμβρίου 2012. Στη Σουηδία παρέμεινε για ένα εξάμηνο, προτού επιστρέψει στην Ελλάδα τον Ιούνιο του 2013 προκειμένου να φορέσει τα χρώματα της δευτεραθλήτριας Ένωσης Σουρμένων-Ελληνικού.«Συμφώνησε με Ελληνικό η Σπυριδοπούλου!», άρθρο στον ιστότοπο WePlayBall.gr, 19 Ιουνίου 2013.

Το 2015 συμφώνησε με τον Πρωτέα Βούλας. Στον Πρωτέα έμεινε μέχρι το 2017.

Το 2017 συμφώνησε με την ομάδα του Ολυμπιακού. Τον Μάιο του 2021, υπέστη ρήξη χιαστού στο αριστερό γόνατο χάνοντας τους τελικούς του πρωταθλήματος κόντρα στον Παναθηναϊκό, όπως και το Ευρωμπάσκετ 2021.

 Εθνική Ελλάδας 
Η Σπυριδοπούλου έχει φορέσει το εθνόσημο όλων των ηλικιακών βαθμίδων ξεκινώντας με τη συμμετοχή της στο Ευρωπαϊκό Πρωτάθλημα Κορασίδων το 2004. Ακολούθησαν τα Ευρωπαϊκά Πρωταθλήματα Νεανίδων των ετών 2005 και 2006 στη Βουδαπέστη και την Τενερίφη αντίστοιχα. Με την Εθνική Νέων Γυναικών διαγωνίστηκε στα Ευρωπαϊκά Πρωταθλήματα των ετών 2007 και 2008 στη Σόφια και το Κιέτι. 

Η Σπυριδοπούλου έχει καταγράψει σταθερή και μακροχρόνια παρουσία με την Εθνική Ομάδα Γυναικών, αγωνιζόμενη σε πολλές σημαντικές διεθνείς διοργανώσεις μέσα στα χρόνια. Το 2011 συμμετείχε στο Ευρωπαϊκό Πρωτάθλημα του 2011 στην Πολωνία, καταγράφοντας τρεις εμφανίσεις. Στη συνέχεια, το 2013 έλαβε μέρος στον πρώτο προκριματικό γύρο για το Ευρωπαϊκό Πρωτάθλημα του 2015, αγωνιζόμενη σε επτά παιχνίδια, γεγονός που επιβεβαίωσε την εμπιστοσύνη του τεχνικού επιτελείου στο πρόσωπό της. Σε αυτό η Ελλάδα τερμάτισε πρώτη περνώντας στην τελική διοργάνωση.«Στο Ευρωμπάσκετ η Εθνική γυναικών!», άρθρο στον ιστότοπο NovaSports.gr, 25 Ιουνίου 2013. Ανακτήθηκε 24 Ιουνίου 2025. Το 2016 ήταν ξανά παρούσα στα προκριματικά του Ευρωπαϊκού Πρωταθλήματος του 2017, παίρνοντας χρόνο συμμετοχής σε πέντε αγώνες. Την ίδια σταθερή παρουσία συνέχισε και το 2017, όταν η Ελλάδα συμμετείχε στην Τελική Φάση στην Τσεχία και η Σπυριδοπούλου έπαιξε σε επτά αναμετρήσεις, συμβάλλοντας στην πορεία της ομάδας στη διοργάνωση. Το 2018 είχε την ευκαιρία να ζήσει την εμπειρία ενός Παγκοσμίου Κυπέλλου,«Η τελική 12άδα της Εθνικής γυναικών μπάσκετ για το Παγκόσμιο Κύπελλο», άρθρο στον ιστότοπο της εφημερίδας «Η Άποψη», 19 Σεπτεμβρίου 2018. Ανακτήθηκε 24 Ιουνίου 2025. όπου κατέγραψε τέσσερις συμμετοχές. Την περίοδο 2019 επανήλθε στα προκριματικά του Ευρωπαϊκού Πρωταθλήματος, λαμβάνοντας μέρος σε έξι αγώνες, διατηρώντας ενεργό ρόλο στην εθνική ομάδα και συνεισφέροντας τόσο αμυντικά όσο και επιθετικά. Το 2021 συνέχισε την παρουσία της στα προκριματικά του Ευρωπαϊκού Πρωταθλήματος, αγωνιζόμενη σε τέσσερις αναμετρήσεις, επιβεβαιώνοντας για ακόμη μία φορά τη συνέπεια και την εμπειρία της στο διεθνές επίπεδο.Anna Spyridopoulou, στατιστικά στον επίσημο ιστότοπο της FIBA. 

 Στατιστικά διεθνών διοργανώσεων 
Τελευταία ενημέρωση: 22 Ιουλίου 2025

 Διοργανώσεις με την Εθνική Ελλάδος 
Σύμφωνα με το αρχείο της FIBA, η Σπυριδοπούλου παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 
 Έτος  Διοργάνωση  Αγώνες (GP)  Πόντοι (PPG)  Ριμπάουντ (RPG)  Ασίστ (APG)  Απόδοση (EFF) 2021  Προκριματικά Ευρωμπάσκετ Γυναικών FIBA  4  8.0  4.0  1.3  11.3 2019  Προκριματικά Ευρωμπάσκετ Γυναικών FIBA  6  6.8  2.7  1.0  7.5 2018  Παγκόσμιο Κύπελλο Γυναικών FIBA  4  1.8  2.3  0.3  3.3 2017  Ευρωμπάσκετ Γυναικών FIBA  7  3.3  2.0  0.4  4.6 2016  Προκριματικά Ευρωμπάσκετ Γυναικών FIBA  5  4.0  1.4  0.4  5.4 2013  Πρώτο Προκριματικό Τουρνουά Ευρωμπάσκετ Γυναικών  7  2.0  1.1  0.4  1.9 2011  Ευρωμπάσκετ Γυναικών FIBA  3  6.0  2.3  1.0  5.3 Μέσος Όρος  –  –   4.6  2.3  0.7  5.6

 Διοργανώσεις νέων με την Εθνική Ελλάδος 
Σύμφωνα με το αρχείο της FIBA, η Σπυριδοπούλου παρουσίασε τις ακόλουθες επιδόσεις σε διεθνείς νεανικές διοργανώσεις: 
 Έτος  Διοργάνωση  Αγώνες (GP)  Πόντοι (PPG)  Ριμπάουντ (RPG)  Ασίστ (APG)  Απόδοση (EFF) 2008  Πρωτάθλημα Ευρώπης Γυναικών U20 - Α’ Κατηγορία  6  12.3  3.7  0.0  9.0 2007  Πρωτάθλημα Ευρώπης Γυναικών U20 - Α’ Κατηγορία  8  9.6  3.9  0.9  9.5 2006  Πρωτάθλημα Ευρώπης Γυναικών U18 - Α’ Κατηγορία  7  6.7  5.1  0.3  7.1 2005  Πρωτάθλημα Ευρώπης Γυναικών U18 - Α’ Κατηγορία  6  2.3  1.2  0.2  2.5 2004  Πρωτάθλημα Ευρώπης Γυναικών U16 - Α’ Κατηγορία  8  4.6  3.0  0.1  3.1 Μέσος Όρος  –  –  7.1  3.4  0.3  6.2

 Διασυλλογικές διοργανώσεις 
Σύμφωνα με το αρχείο της FIBA, η Σπυριδοπούλου παρουσίασε τις ακόλουθες επιδόσεις σε διεθνείς διασυλλογικές διοργανώσεις: 
 Έτος Διοργάνωση Σύλλογος Αγώνες (GP) Πόντοι (PPG) Ριμπάουντ (RPG) Ασίστ (APG) Απόδοση (EFF) 2025  EuroLeague Γυναικών  Ολυμπιακός Πειραιώς  5  2.4  3.4  0.4  2.4 2025  EuroCup Γυναικών  Ολυμπιακός Πειραιώς  0  0.0  0.0  0.0  0.0 2024  EuroCup Γυναικών  Ολυμπιακός Πειραιώς  8  2.8  1.9  0.9  2.4 2023  EuroLeague Γυναικών  Ολυμπιακός Πειραιώς  14  3.1  2.4  0.7  4.0 2022  EuroCup Γυναικών  Ολυμπιακός Πειραιώς  4  5.5  0.8  1.8  5.3 2020  EuroLeague Γυναικών  Ολυμπιακός Πειραιώς  2  1.5  2.0  1.5  2.0 2020  EuroCup Γυναικών  Ολυμπιακός Πειραιώς  8  7.0  2.5  1.4  6.0 2019  EuroLeague Γυναικών  Ολυμπιακός Πειραιώς  14  10.4  3.8  1.3  10.3 2018  EuroCup Γυναικών  Ολυμπιακός Πειραιώς  10  2.7  1.5  1.2  4.0 2011  EuroCup Γυναικών  Άρης Θεσσαλονίκης  6  10.8  4.0  2.2  10.3 Μέσος Όρος – – – 4.6 2.2 1.1 4.7

 Παραπομπές 

 Εξωτερικοί σύνδεσμοι 
 Άννα Σπυριδοπούλου, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
 Anna Spyridopoulou, στατιστικά στον επίσημο ιστότοπο της FIBA. 
 Anna Spyridopoulou, στατιστικά στον ιστότοπο EuroBasket.com. 
 Anna Spyridopoulou, στατιστικά στον ιστότοπο ProBallers.com. 
 Anna Spyridopoulou, στατιστικά στον ιστότοπο FlashScore.com. 
 Anna Spyridopoulou, στατιστικά στον ιστότοπο SofaScore.com. 



Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Πανσερραϊκού
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες Άρη Θεσσαλονίκης
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Καλαθοσφαιρίστριες Σόλνα Βίκινγκς
Κατηγορία:Καλαθοσφαιρίστριες Σουρμένων-Ελληνικού
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Σμολ φόργουορντ
Κατηγορία:Πάουερ φόργουορντ